Ionia — Priene — 129 AD — R. Haensch, Selbstdarstellung (2009) 327-348 — AnnÉp (2009) 1428 — SEG 59.1365
Region: Asia Minor — Ionia

αγαθη τυχη αυτοκρατωρ καισαρ θεου τραιανου υιος θεου νερβα υιωνος τραιανος αδριανος σεβαστος αρχιερευς μεγιστος δημαρχικης εξουσιας το τρισκαιδεκατον υπατος το τριτον πατηρ πατριδος ανθυπατος λεγει κατα την επιδημιαν η επεδημησα τω εθνει υμων ησθομην τας πολεις και τας κωμας πλεον των δικαιων ενοχλουμενας υπο των διοδευοντων στρατιωτων ως δη εντευθεν εκεινοι ειδειεν ων η αποσχεσθαι αυτους υμεις δε α δει τελειν και μη ανεχεσθαι απαιτουμενοι διαταγματ[ι] εδεησεν με δηλωσαι οχημα μονοις διδοσθω τοις διπλωμα εχουσιν ο χρωμενος τω οχηματ[ι] διδοτω το επι τοις διπλωμασιν τεταγμενον οδηγον μηδενι εξεστω λαμβανειν ουτε γαρ εκτρεπεσθαι της δημοσιας οδου τους στρατιωτας ανανκαιον και μη εκτρεπομενοις ουδεν δει των οδηγουν[των] ει μεντοι χειονος ποτε μεγαλης επιπεσουσης αδηλοι γενοιντο αι οδοι τοτε μ[ο]νον εξεστω λαμβανειν οδηγον αριστον η δειπνον [η] κ[ρ]ειθας η χο[ρτ]ον προικα μητε αιτειν εξεστω μητε διδοτω τις αιτουμενος αλλα καταγωγην προικα μηδενι δε των καθ εαυτους οδοιπορουντων στρατιωτων εστω λαμβανειν ει δε υπο σημειων τινες παριοιεν η χρηματα της αρχης κομιζοντες η δεσμωτας αγοντες δε η θηρια τουτοις μονοις καταλυσεις δημοσιαι διδοσθωσαν και αγορα τιμης ητις ην προ δεκα ημερων και αν παρα ταυτα αξιωσωσιν τινες η βιαζωνται [τα] των λαμβανοντων ονοματα τω του εθνο[υς] ηγουμενω πεμπεσθω και τω επιτροπω μ[ου] - ουδεν δε μεικρον εστιν το βοηθησον ταις πολεσιν προς το μηδεν βιαιον παθειν - και προς εμε επιστελλεσθων πρ[οτ]εθη[τω].